השרפה בכנסייה בגיזה

השרפה בכנסיית אַבּוּ סַיְפַיְן (בערבית: حريق كنيسة أبو سيفين) פרצה ב-13 באוגוסט 2022 בכנסייה הקופטית בשכונת אִמְבָּאבַּה בעיר גיזה, מצרים. השרפה פרצה במהלך תפילות יום ראשון, כאשר כמעט 5,000 מתפללים שהו בכנסייה.<ref name="aje"></ref> 41 בני אדם נהרגו במהלך השרפה, בהם לפחות 18 ילדים ועוד 45 נפצעו.<ref name="dne"></ref> אחד מכמרי הכנסייה, עבדול מאסיה בכיט, היה גם בין ההרוגים בשריפה.

== רקע ==
שריפות כתוצאה מתקלות במערכות החשמל מתרחשות לעיתים קרובות במצרים. כי תקני הבנייה והפיקוח עליהם אינם מספקים ונאכפים בצורה גרועה.<ref></ref> שריפות רבות התרחשו בבתי חולים; בשנת 2020 נהרגו בשרפה שבעה חולי COVID-19. בשנת 2002 פרצה שריפה ברכבת נוסעים שהתפשטה לכל קרונות הרכבת וגרמה למותם של 370 בני אדם. בשנת 2021, בשרפה במתפרה שמחוץ לקהיר שבה תפרו פרטי לבוש ובגדים, נהרגו 20 בני אדם.

הכנסייה אבו סייפיין קרויה על שם מרקוריוס הקדוש , המכונה בערבית אבו סייפיין, <ref></ref> היא אחת הכנסיות הגדולות בגיזה, העיר השנייה בגודלה במצרים אחרי קהיר השכנה. החוק המצרי מסדיר בקפדנות את הבנייה בכנסיות, ומחייב באופן היסטורי צו נשיאותי כדי לקבל היתר בנייה. בשל הקושי בקבלת אישורים לפרויקטים, נפוצה מאוד הבנייה הבלתי חוקית, לרוב ללא הקפדה על התקנות לבטיחות האש . בראשית דרכה הכנסייה הייתה במעמד כנסייה ללא אישור, אף על פי שהיא קבלה את האישורים לחוקיותה רטרואקטיבית.

== השרפה ==
ממשרד הפנים נמסר כי השריפה נגרמה כתוצאה מתקלה ביחידת מיזוג פגומה בקומה השנייה של הכנסייה. ממשרד הבריאות המצרי נמסר שרוב מקרי המוות אירעו משאיפת עשן, מדוחק ומדריסה בשעת מנוסת הבהלה שנוצרה בניסיון להימלט מהבניין הבוער. בקומה הרביעית של הכנסייה היו גן ילדים ופעוטון, ורוב הילדים נפגעו בגן הילדים.<ref></ref>

כומר מהכנסייה השכנה אמר כי הילדים נלקחו לקומות הגבוהות יותר כדי להימלט מהשריפה במקום להתפנות. עדי ראייה דיווחו שאנשים ניסו לקפוץ מהקומות העליונות כדי להימלט מהאש. על פי הדיווחים, עוברי אורח מיהרו להיכנס לכנסייה כדי לסייע בפינוי הלכודים עד שעוצמת האש והעשן הכריעו אותם.

קרובי משפחות הלכודים בכנסייה סיפרו כי החובשים והכבאים הגיעו לאט מידי למקום. עד אחד שרואיין ב"אל-ג'זירה" אמר שלקח שעתיים עד שהגיעה הכבאית הראשונה, בעוד שמשרד הבריאות אמר שהכבאית הראשונה הגיעה לשריפה שתי דקות לאחר שהתקבלו הדיווחים הראשונים על שריפה. עדי ראייה דיווחו כי השריפה החלה בשעה 8 בבוקר ונמשכה שעתיים.<ref></ref>

== הקורבנות ==
שירותי הביטחון דיווחו כי רוב ההרוגים היו ילדים.<ref name="guardian"></ref><ref></ref> בתיעוד מבית החולים המקומי דווח שהגיעו אליו 20 גופות, ביניהן עשרה ילדים, ואילו בית חולים מקומי אחר דיווח שקיבל 21 גופות.

== החקירה ==
לאור מניין ההרוגים הגבוה בשריפה, פרקליט המדינה של מצרים, הורה לחקור את השריפה.<ref name="wapo"></ref><ref name="nyt"></ref> בעוד שהקופטים במצרים התמודדו עם אפליה, התקפות ואלימות דתית לאורך השנים, הן רשויות הכנסייה והן סוכנויות המדינה המצריות מאמינות שהשריפה הייתה מקרית.<ref></ref>

== תגובות ==
הנשיא עבד אל-פתאח א-סיסי פרסם הודעה שבה הביע את צערו ותנחומיו ואמר "אני מנחם וחולק את צערי עם משפחות הקורבנות התמימים שבאו להתפלל לאדונם שבשמיים בבית התפילה שלו",<ref name="reu"></ref><ref name="cnn"></ref> ראש הממשלה מוסטפא מדבולי הודיע שיינתן פיצוי של 100,000 לירות מצריות, למשפחתו של כל נפטר, בעוד שלפצועים יינתנו עד 20,000 לירות מצריות. השר לסולידריות חברתית הודיע עוד שמסגד אל-אזהר וקבוצות אחרות בחברה האזרחית יתנו 50,000 לירות מצריות נוספות לקורבנות ולמשפחותיהם.<ref name="ahram" /> מסגד אל-אזהר הביע את תנחומיו, והאימאם הגדול של אל-אזהר אחמד א-טייב הביע את אהדתו לאפיפיור הקופטי טאוודרוס השני.<ref name="ahram"></ref> שר הביטחון הישראלי בני גנץ שלח תנחומים: "אני מבקש להביע את תנחומיי לעם המצרי, בעקבות השריפה הגדולה בכנסיית אבו סייפיין בגיזה. תנחומיי למשפחות הקורבנות, ואיחולי החלמה לפצועים. מדינת ישראל כולה עומדת לצד מצרים מול האסון הקשה הזה".<ref></ref> מוחמד סלאח, קפטן נבחרת מצרים בכדורגל, צייץ גם הוא את תנחומיו.<ref name="cnn" />

==קישורים חיצוניים==
* 
* 
* 
* 
* 
* [https://egyptianstreets.com/2022/08/14/at-least-41-killed-14-injured-after-massive-fire-breakout-in-abu-sefein-church/ ארבעים ואחד נהרגו בכנסיית אבו סייפיין, באתר Egyptian Streets ]
* 
* 

== הערות שוליים ==

קטגוריה:אסונות ב-2022
קטגוריה:2022 במצרים